**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL** **LEIDIMO ATLIKTI NEGYVENAMOJO PASTATO-LIGONINĖS LIEPOJOS G. 39, KLAIPĖDOJE, KAPITALINIO REMONTO DARBŲ UŽSAKOVO FUNKCIJAS“ PROJEKTO**

**1. Sprendimo projekto esmė, tikslai ir uždaviniai.**

Šiuo Tarybos sprendimu Klaipėdos miesto savivaldybės taryba (toliau – Taryba) leidžia viešajai įstaigai Klaipėdos universitetinei ligoninei (toliau – Ligoninė) savo lėšomis, nustatyta tvarka parengus ir suderinus kapitalinio remonto projektą, atlikti pagal panaudos sutartį naudojamo turto – negyvenamojo pastato-ligoninės Liepojos g. 39, Klaipėdoje (unikalus Nr. 2198-3001-1010, žymėjimas plane 1D3b, bendras plotas – 10390,59 kv. m), kapitalinio remonto darbų užsakovo funkcijas, nekeičiant pastato paskirties.

**2. Projekto rengimo priežastys ir kuo remiantis parengtas sprendimo projektas.**

Sprendimo projektas parengtas vadovaujantis Klaipėdos miesto savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašu (toliau – Tvarkos aprašas), patvirtintu Klaipėdos miesto savivaldybės tarybos 2012 m. sausio 27 d. sprendimu Nr. T2-29. Pagal Tvarkos aprašo 17 punktą, panaudos gavėjas gali atlikti panaudai perduoto turto (patalpų) kapitalinį remontą tik Tarybai priėmus sprendimą leisti jį rekonstruoti.

Ligoninė pateikė Klaipėdos miesto savivaldybės administracijai prašymą leisti atlikti kapitalinį remontą pagal panaudos sutartį naudojamame Klaipėdos miesto savivaldybei nuosavybės teise priklausančiame pastate-ligoninėje Liepojos g. 39, Klaipėdoje.

Pagal Ligoninės pateiktą Techninio darbo projektą pastate planuojami atlikti šie kapitalinio remonto darbai: išmontuojami nenaudojami maisto pakėlimo liftai ir jų šachtos, vidaus laiptinių laiptų į antrą aukštą maršai ir laiptų aikštelės; užtaisomos išardytų liftų šachtų angos; įrengiami ligoninės technikos departamento darbuotojų kabinetai; išardoma vestibiulio vitrina su įėjimo tambūru, įrengiama nauja atitvara su vitrinomis tarp esamų kolonų pastato užstatymo ribose; atlikus patalpų perplanavimą, įrengiamas ligoninės medicininis archyvas, prie archyvo patalpos prijungiamas papildomas plotas, gautas įrengus naują atitvarą su vitrinomis tarp kolonų; pakeičiamas rytinio korpuso fasadas, kiek reikalinga įrengiant naują išorinę įstiklintą atitvarą; valgyklos, virtuvės, plovyklos, skydinės patalpos pakeičiamos į kabinetų patalpas, pritaikytas technikos departamenui.

**3. Kokių rezultatų laukiama.**

Ligoninė savo lėšomis galės atlikti negyvenamojo pastato-ligoninės Liepojos g. 39, Klaipėdoje (unikalus Nr. 2198-3001-1010, žymėjimas plane 1D3b, bendras plotas – 10390,59 kv. m), kapitalinio remonto darbų užsakovo funkcijas. Atlikus kapitalinio remonto darbus pastatas bus pritaikytas Ligoninės vykdomai veiklai vykdyti.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Ligoninė kapitalinio remonto darbus atliks savo lėšomis.

**7. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma. Teigiamos pasekmės – Tarybai priėmus šį sprendimą bus suteiktos sąlygos atlikti pastato kapitalinį remontą ir pritaikyti Ligoninės veiklai vykdyti.

Teikiame svarstyti šį sprendimo projektą.

PRIDEDAMA:

1. Viešosios įstaigos Klaipėdos universitetinei ligoninės 2019 05 29 rašto Nr. 8-1680 kopija, 1 lapas;

2. Techninio darbo projekto kopija, 26 lapai;

Turto skyriaus vedėjas Edvardas Simokaitis